IZVEDBENA UREDBA KOMISIJE (EU) 2022/160

z dne 4. februarja 2022

o določitvi enotne najmanjše pogostosti nekaterih vrst uradnega nadzora za preverjanje skladnosti z zahtevami Unije v zvezi z zdravjem živali v skladu z Uredbo (EU) 2017/625 Evropskega parlamenta in Sveta ter o razveljavitvi uredb (ES) št. 1082/2003 in (ES) št. 1505/2006

(Besedilo velja za EGP)

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru) (1) in zlasti člena 20, odstavek 3, prvi pododstavek, točka (a), Uredbe,

ob upoštevanju naslednjega:

(1) Uredba (EU) 2017/625 določa splošna pravila za uradni nadzor, ki ga izvaja pristojni organ za preverjanje skladnosti s pravili na številnih področjih, vključno z zdravjem živali, na podlagi tveganja in z ustrezno pogostostjo. Navedena uredba določa tudi metode in tehnike za uradni nadzor, ki med drugim vključuje inšpekcijske preglede prostorov, živali in blaga pod nadzorom izvajalcev dejavnosti.

(2) Uredba (EU) 2017/625 določa enotne praktične ureditve za izvajanje uradnega nadzora v zvezi z enotno najmanjšo pogostostjo uradnega nadzora, ki se po potrebi določi v odziv na specifične nevarnosti in tveganja za zdravje živali ter za preverjanje skladnosti z ukrepi za preprečevanje in obvladovanje ukrepov.

(3) Pred začetkom uporabe Uredbe (EU) 2016/429 Evropskega parlamenta in Sveta (2) so bila v številnih pravnih aktih o zdravju živali določena pravila za najmanjšo pogostost za uradni nadzor, zlasti za inšpekcijske preglede. Uredba (EU) 2016/429 razveljavlja navedene pravne akte z učinkom od 21. aprila 2021.

(4) Delegirana uredba Komisije (EU) 2019/2035 (3) določa zahteve za odobritev, med drugim, valilnic in obratov, ki gojijo perutnino, obratov za dejavnosti zbiranja kopitarjev in perutnine, centrov za zbiranje psov, mačk in belih dihurjev ter zavetišč za pse, mačke in bele dihurje, kontrolnih točk, okoljsko izoliranih proizvodnih obratov za čmrlje, karantenskih obratov in zaprtih obratov za kopenske živali.

(5) Delegirana uredba Komisije (EU) 2020/686 (4) določa zahteve za odobritev obratov z zarodnim materialom goveda, prašičev, ovc, koz in enoprstih kopitarjev, iz katerih se zarodni material navedenih živali lahko premakne v drugo državo članico.

(6) Delegirana uredba Komisije (EU) 2020/691 (5) določa zahteve za odobritev nekaterih obratov akvakulture in skupin obratov akvakulture, ki gojijo vodne živali, ki predstavljajo znatno tveganje za zdravje živali.

(7) Pomembno je, da pristojni organ z rednim uradnim nadzorom, zlasti z inšpekcijskimi pregledi iz člena 14, točka (b), Uredbe (EU) 2017/625, preveri, ali se živali in zarodni material še naprej gojijo in pridobivajo pod enotnimi pogoji za odobritev obratov, ki so namenjeni zmanjševanju tveganj in nevarnosti, povezanih z boleznimi iz Uredbe (EU) 2016/429 in porajajočimi se boleznimi. V odziv na navedene nevarnosti in tveganja za zdravje ljudi in živali, ki jih predstavljajo navedene bolezni, bi bilo treba v tej uredbi določiti enotno najmanjšo pogostost inšpekcijskih pregledov v nekaterih odobrenih obratih.

(8) Za odobrene obrate z zarodnim materialom bi bilo treba pri vsaki enotni najmanjši pogostosti inšpekcijskih pregledov upoštevati nesezonsko naravo odvzema semena goveda in prašičev.

(9) Pri vsaki enotni minimalni pogostosti inšpekcijskih pregledov v nekaterih odobrenih obratih akvakulture in odobrenih skupinah obratov akvakulture bi bilo treba upoštevati razvrstitev navedenega obrata ali skupine obratov glede na tveganje v skladu z Delegirano uredbo Komisije (EU) 2020/689 (6).

(10) Uredba Komisije (ES) št. 1082/2003 (7) in Uredba Komisije (ES) št. 1505/2006 (8) v zvezi z identifikacijo in registracijo nekaterih živali določata najnižjo raven nadzora ali pregledov, ki jih je treba vsako leto izvajati v obratih, ki gojijo govedo, ovce in koze, ter število živali, ki jih je treba pregledati v vsakem od navedenih obratov.

(11) Delegirana uredba (EU) 2019/2035 določa tudi podrobne zahteve za identifikacijo in registracijo goveda, ovc in koz za zagotavljanje njihove sledljivosti.

(12) Govedo, ovce ali koze, ki niso identificirani ali registrirani v skladu z zahtevami iz Delegirane uredbe (EU) 2019/2035, imajo lahko vlogo pri širjenju bolezni iz Uredbe (EU) 2016/429 in porajajočih se bolezni. Za zmanjšanje navedene nevarnosti in tveganja za zdravje ljudi in živali, za redno preverjanje skladnosti izvajalcev dejavnosti z zahtevami iz Delegirane uredbe (EU) 2019/2035 ter za zagotavljanje enotnega izvajanja Uredbe (EU) 2017/625 bi bilo treba določiti enotno najmanjšo pogostost inšpekcijskih pregledov med izvajanjem uradnega nadzora identifikacije in registracije goveda, ovc in koz.

(13) Delegirana uredba (EU) 2019/2035 ni izrecno razveljavila uredb (ES) št. 1082/2003 in (ES) št. 1505/2006. Za zagotovitev pravne varnosti bi bilo treba s to uredbo razveljaviti navedeni uredbi.

(14) Pravila iz te uredbe bi se morala uporabljati za Združeno kraljestvo v zvezi s Severno Irsko v skladu s členom 5(4) Protokola o Irski/Severni Irski k Sporazumu o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo v povezavi s Prilogo 2 k navedenemu protokolu.

(15) Ukrepi iz te uredbe so v skladu z mnenjem Stalnega odbora za rastline, živali, hrano in krmo –

SPREJELA NASLEDNJO UREDBO:

Člen 1 Predmet urejanja in področje uporabe Ta uredba določa enotno najmanjšo pogostost uradnega nadzora, zlasti inšpekcijskih pregledov živali in zarodnega materiala ter pogojev, pod katerimi se gojijo ali pridobivajo, v naslednjih obratih: (a) odobrenih obratih za gojene kopenske živali in valilna jajca iz člena 1(1), točka (a), Delegirane uredbe (EU) 2019/2035; (b) odobrenih obratih z zarodnim materialom iz člena 3 Delegirane uredbe (EU) 2020/686; (c) nekaterih obratih akvakulture, odobrenih v skladu s členom 176(1) Uredbe (EU) 2016/429, in skupinah obratov akvakulture, odobrenih v skladu s členom 177 navedene uredbe; (d) registriranih obratih za gojene kopenske živali iz člena 1(1), točka (a), Delegirane uredbe (EU) 2019/2035, ki gojijo govedo, ovce ali koze.

Člen 2 Opredelitev pojmov V tej uredbi se uporabljajo naslednje opredelitve pojmov iz Uredbe (EU) 2016/429, Delegirane uredbe (EU) 2019/2035, Delegirane uredbe (EU) 2020/686, Delegirane uredbe (EU) 2020/688 (9) in Delegirane uredbe (EU) 2020/990 (10): (a) „obrat“, kot je opredeljen v členu 4, točka 27, Uredbe (EU) 2016/429; (b) „valilnica“, kot je opredeljena v členu 4, točka 47, Uredbe (EU) 2016/429; (c) „dejavnost zbiranja“, kot je opredeljena v členu 4, točka 49, Uredbe (EU) 2016/429; (d) „center za zbiranje psov, mačk in belih dihurjev“, kot je opredeljen v členu 2, točka 7, Delegirane uredbe (EU) 2019/2035; (e) „zavetišče za živali“, kot je opredeljeno v členu 2, točka 8, Delegirane uredbe (EU) 2019/2035; (f) „kontrolna točka“, kot je opredeljena v členu 2, točka 9, Delegirane uredbe (EU) 2019/2035; (g) „okoljsko izolirani proizvodni obrat“, kot je opredeljen v členu 2, točka 10, Delegirane uredbe (EU) 2019/2035; (h) „odobreni karantenski obrat“, kot je opredeljen v členu 3, točka 9, Delegirane uredbe (EU) 2020/688; (i) „zaprti obrat“, kot je opredeljen v členu 4, točka 48, Uredbe (EU) 2016/429; (j) „odobreni obrat z zarodnim materialom“, kot je opredeljen v členu 2, točka 2, Delegirane uredbe (EU) 2020/686; (k) „odobreni obrat akvakulture“, kot je opredeljen v členu 2, točka 10, Delegirane uredbe Komisije (EU) 2020/990; (l) „odobrena skupina obratov akvakulture“, kot je opredeljena v členu 2, točka 11, Delegirane uredbe (EU) 2020/990.

Člen 3 Enotna najmanjša pogostost inšpekcijskih pregledov v nekaterih odobrenih obratih Pristojni organi držav članic (11) vsaj enkrat na koledarsko leto izvedejo uradni nadzor, zlasti inšpekcijske preglede živali in valilnih jajc ter pogojev, pod katerimi se navedene živali in valilna jajca gojijo ali pridobivajo, v naslednjih vrstah obratov na njihovem ozemlju, ki jih je odobril pristojni organ: (a) valilnicah in obratih, ki gojijo perutnino; (b) obratih za dejavnosti zbiranja kopitarjev in perutnine; (c) centrih za zbiranje psov, mačk in belih dihurjev; (d) zavetiščih za živali za pse, mačke in bele dihurje; (e) kontrolnih točkah; (f) okoljsko izoliranih proizvodnih obratih za čmrlje; (g) odobrenih karantenskih obratih; (h) zaprtih obratih.

Člen 4 Enotna najmanjša pogostost inšpekcijskih pregledov v odobrenih obratih z zarodnim materialom Pristojni organi držav članic izvedejo uradni nadzor, zlasti inšpekcijske preglede zarodnega materiala, razen valilnih jajc, ter pogojev, pod katerimi se navedeni zarodni material pridobiva, vsako koledarsko leto v naslednjih vrstah obratov na njihovem ozemlju, ki jih je odobril pristojni organ: (a) vsaj dvakrat na koledarsko leto v osemenjevalnih središčih za goveda in prašiče; (b) vsaj enkrat na koledarsko leto v: (i) osemenjevalnih središčih za ovce, koze in enoprste kopitarje; (ii) skupinah za zbiranje ali pridobivanje zarodkov; (iii) obratih za pripravo zarodnega materiala; (iv) središčih za shranjevanje zarodnega materiala.

Člen 5 Enotna najmanjša pogostost inšpekcijskih pregledov v nekaterih odobrenih obratih akvakulture in v nekaterih odobrenih skupinah obratov akvakulture Pristojni organ države članice izvaja uradni nadzor in zlasti inšpekcijske preglede živali iz akvakulture ter pogojev, pod katerimi se navedene živali gojijo v nekaterih odobrenih obratih akvakulture in odobrenih skupinah obratov akvakulture na njenem ozemlju. Pri navedenem uradnem nadzoru se upošteva razvrstitev odobrenega obrata akvakulture ali odobrene skupine obratov akvakulture glede na tveganje, ki jo določi pristojni organ v skladu s Prilogo VI, del 1, poglavje 1, točka 1.2, k Delegirani uredbi (EU) 2020/689, ali razvrstitev obratov glede na tveganje v odvisnih kompartmentih iz člena 73(3), točka (b), navedene uredbe, kot sledi: (a) obrati z visoko stopnjo tveganja se pregledajo vsaj enkrat na koledarsko leto; (b) obrati s srednjo stopnjo tveganja se pregledajo vsaj enkrat na dve koledarski leti; (c) obrati z nizko stopnjo tveganja se pregledajo vsaj enkrat na tri koledarska leta.

Člen 6 Enotna najmanjša pogostost inšpekcijskih pregledov v obratih, ki gojijo govedo, ovce in koze Pristojni organ države članice izvaja uradni nadzor in zlasti inšpekcijske preglede identifikacije in registracije goveda, ovc in koz vsako koledarsko leto v vsaj 3 % obratov na njenem ozemlju, ki gojijo navedene živali.

Člen 7 Razveljavitvi 1. Uredbi (ES) št. 1082/2003 in (ES) št. 1505/2006 se razveljavita. 2. Sklicevanje na razveljavljeni uredbi se šteje kot sklicevanje na to uredbo in se bere v skladu s korelacijsko tabelo iz Priloge.

Člen 8 Začetek veljavnosti Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 4. februarja 2022 Za Komisijo predsednica Ursula VON DER LEYEN

(1) UL L 95, 7.4.2017, str. 1.

(2) Uredba (EU) 2016/429 Evropskega parlamenta in Sveta z dne 9. marca 2016 o prenosljivih boleznih živali in o spremembi ter razveljavitvi določenih aktov na področju zdravja živali (Pravila o zdravju živali) (UL L 084, 31.3.2016, str. 1).

(3) Delegirana uredba Komisije (EU) 2019/2035 z dne 28. junija 2019 o dopolnitvi Uredbe (EU) 2016/429 Evropskega parlamenta in Sveta glede pravil za obrate, ki gojijo kopenske živali, in valilnice ter za sledljivost nekaterih gojenih kopenskih živali in valilnih jajc (UL L 314, 5.12.2019, str. 115).

(4) Delegirana uredba Komisije (EU) 2020/686 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede odobritve obratov z zarodnim materialom ter zahtev za sledljivost in zdravstveno varstvo živali pri premikih zarodnega materiala nekaterih gojenih kopenskih živali znotraj Unije (UL L 174, 3.6.2020, str. 1).

(5) Delegirana uredba Komisije (EU) 2020/691 z dne 30. januarja 2020 o dopolnitvi Uredbe (EU) 2016/429 Evropskega parlamenta in Sveta glede pravil za obrate akvakulture in prevoznike vodnih žival (UL L 174, 3.6.2020, str. 345).

(6) Delegirana uredba Komisije (EU) 2020/689 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta glede pravil za spremljanje, programe izkoreninjenja in status prost nekaterih bolezni s seznama in porajajočih se bolezni (UL L 174, 3.6.2020, str. 211).

(7) Uredba Komisije (ES) št. 1082/2003 z dne 23. junija 2003 o podrobnih pravilih za izvajanje Uredbe (ES) št. 1760/2000 Evropskega parlamenta in Sveta o najnižji ravni pregledov, ki jih je treba opraviti v okviru sistema za identifikacijo in registracijo govedi (UL L 156, 25.6.2003, str. 9).

(8) Uredba Komisije (ES) št. 1505/2006 z dne 11. oktobra 2006 o izvajanju Uredbe Sveta (ES) št. 21/2004 glede najnižje ravni pregledov, ki jih je treba opraviti v zvezi z identifikacijo in registracijo ovc in koz (UL L 280, 12.10.2006, str. 3).

(9) Delegirana uredba Komisije (EU) 2020/688 z dne 17. decembra 2019 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami za zdravstveno varstvo živali pri premikih kopenskih živali in valilnih jajc znotraj Unije (UL L 174, 3.6.2020, str. 140).

(10) Delegirana uredba Komisije (EU) 2020/990 z dne 28. aprila 2020 o dopolnitvi Uredbe (EU) 2016/429 Evropskega parlamenta in Sveta v zvezi z zahtevami glede zdravja živali in spričeval pri premikih vodnih živali in proizvodov živalskega izvora iz vodnih živali znotraj Unije (UL L 221, 10.7.2020, str. 42).

(11) V skladu s Sporazumom o izstopu Združenega kraljestva Velika Britanija in Severna Irska iz Evropske unije in Evropske skupnosti za atomsko energijo, zlasti členom 5(4) Protokola o Irski/Severni Irski v povezavi s Prilogo 2 k navedenemu protokolu, za namene te uredbe sklicevanja na „države članice“ vključujejo Združeno kraljestvo v zvezi s Severno Irsko.